156 L.-R. TULASMK. — DE GENEHIBLIS 
petalorum coalitu dubium merito movet. Similiter inter genera 
monopetala incertse sedis Poraqueibam apud Endlicherium aman- 
datam reperies. 
Jamdudum mihi contigerat plantam de qua sermo est in bota- 
nicis Musaei parisini guianensibus recognoscere ; illam , oppor- 
tunitate data , infra iterum describam, specie congénère adjecta. 
Poraqueiba de petalorum structura maxime singularis, quam 
ob rem primo obtutu baud incertam cum I cacineis necessitudinem 
prae se fert, reliquis notis cseterum congruentibus. Qusenam autem 
sit aptior Icacinearum inter Dialypetalas sedes , hie inquirere 
nolo. 
I. 
QDIINA. 
( Charact. aucto , perfecto. ) 
QuiiNA Aubl., PL Guyan., 11, suppl., p. 19. — Quina Poir., 
EncycL méth, BoL, t. VI, p. 34. — Non Guiina Crueger, in 
Linn,, t. XX, p. 115 (1847) et in ^nn. Sc, nat,, 3' sér., 
t. VIT, p. 377. 
Flores hermaphroditi v. abortu unisexuales, diclinici, floribus 
diversi sexus in diversis ramis (dioici , monoici s. polygami?). 
Calyx ebracteolatus tetraphyllus , sepalis liberis decussatis 
orbicularibus, ellipticis oblongisve obtusissimis concavis, aestiva- 
tione imbricatis, marcescentibus , duobus (exterioribus) ssepius 
minoribus. 
Corolla tetra- rarius octopetala , toro nudo inserta , petalis 
(quaternariis) cum sepalis alternantibus , oblongis sublanceolatis 
obovatisve, obtusis v. acutiusculis, glabris, vulgo liberis, rarius 
ima basi connatis , sestivatione imbricatis , sub anthesi inflexis 
patentibus v. reflexis , caducis. 
Stamina 15-30 toro cum petalis inserta hypogyna 2-seriata , 
libera, rarissime breviter monadelpha simulque petalorum basi 
adnata, erecta (etiam in alabastro) , inclusa, glaberrima; fila- 
mentis linearibus ; antheris minutis globosis dydimis basi conti- 
nuis 2-lobis longitrorsum 2-rimosis , connectivo crassiusculo ; 
polline pallido. 
